***שלום לכולם!***

***להלן תקצירים לקורסים הניתנים למחוננים בימי שלישי:***

**משחקים עם חווה צבעוני:**

**נשחק במשחקים מסוגים שונים: משחקי קופסא, משחקי קלפים, משחקי חצר, משחקי מחשב ועוד.  נחשוב על שאלות כמו: למה אנחנו אוהבים לשחק? מה אנחנו לומדים על אחרים ועל עצמנו בעזרת המשחקים? מה הופך משחק ל"משחק טוב"?**

**התשובות יעזרו לנו גם להמציא משחקים חדשים יחד.**

**בונים עולם דיגיטלי עם ריהאן עמאר**

**בונים עולם דיגיטלי הוא קורס שבו התלמידים לומדים כלים דיגיטליים חדשים מתקדמים ומתמחים בפיתוח משחקי מחשב ואתרים וחוויות דיגיטליות לכל סוגי הפלטפורמות. בהלך הקורס, התלמידים נמצאים בסביבה דיגיטלית ומשתמשים בכלים טכנולוגיים מתקדמים על מנת ליצור חוויות ומשחקים מרתקים.**

 **הקורס מעניק לתלמידים מיומנויות מגוונות, יצירת עולמות וחוויות משחק מרתקות באמצעות כלים וטכניקות פיתוח מתקדמות, ליצירת גרפיקה מרהיבה, דמויות וסביבות עשירות בפרטים ובסטייל משלהם, לחשוב מחוץ לקופסה ולמצוא פתרונות חדשניים ומקוריים לבעיות ואתגרים, לעבוד יחד עם אחרים בצורה יעילה ומתוכנתת על מנת לפתח פרויקטים דיגיטלי.**

**אנימציה קלאסית  עם עינת קרני**

**נלמד לצלם ולערוך סרטי אנימציה בטכניקת stopmotion בה מצלמים תמונה אחר תמונה.  ניצר במגוון רחב של חומרים כגון פלסטלינה, אוכל, תחפושות, מגזרות נייר ועוד. נעבוד בקבוצות קטנות ומשתנות ונלמד לעבוד כצוות מנצח.**

**מתמטיקה בצבעי החיים עם לייא סלאלחה**

**בקורס שלנו נכיר את העולם והסביבה בעין מתמטית המאופיינת "בצבעים" שונים כמו אומנות, מדעים ועוד... לשם כך נעבור אימוני מוח באמצעות כמה מרכיבים: פעילויות, משחקים וחידות מהתחום המתמטי- המספרי והגיאומטרי. באמצעות פעילויות נחקור, נפתח חשיבה ביקורתית ונלמד על מתמטיקאים מפורסמים השפעתם ותרומתם לעולם. המשחקים יעניקו לנו את ההזדמנות לשחק ביחד ובכבוד עם מספרים וצורות, לפתח חשיבה אסטרטגית וכישורי קבלת החלטות. בנוסף נשתעשע עם מגוון חידות מאתגרות שמפתחות יצירתיות, התמודדות עם פתרון בעיות וחשיבה ברמה גבוהה. בכך נעבור חווית למידה מרתקת שמשלבת פיתוח מיומנויות רבות בהנאה.**

**אומנות מעשית עם זכאא סבית**

**התלמידים יכירו את מושגי היסוד של שפת האומנות בתחומי ציור, פיסול, פסיפס, מיקס מדיה ומיחזור , יפתחו כושר ניתוח וחשיבה ביקורתית לצד פיתוח חשיבה יצירתית ודימיון. יעבדו לבד ותוך שיתוף פעולה ליצירת עבודות באומנות.**

**צילום עם ריהאן עמאר**

**קורס צילום הוא קורס שבו משלבים למידת טכניקה ומיומנות לצד יצירתיות והבעה אישית. השיעורים כוללים לימודי טכניקות  של הצילום, סיורי צילום בשטח, תרגולים מעשיים, הבעה אישית דרך דיון וניתוח עבודות של התלמידים. בנוסף להקניית עקרונות הצילום ויכולת שליטה במצלמה, אנו רואים חשיבות רבה בפיתוח השפה האישית של כל תלמיד**

**תיאטרון עם עינת קרני**

**נחקור את הבעת הגוף, הצליל, המילה והמשפט. נשחק במגוון תרגילים הכוללים, אילתור, פנטומימה ועוד.**

**אבטחת מידע וסייבר עם ג'מאל עלי**

**עולם אבטחת המידע והסייבר נחשב לתחום עם קצב הצמיחה הגבוה ביותר בעולם. משנה לשנה היקף נזקיו עולה ועוד ועוד קורבנות מצטרפים לרשימת הנפגעים ממנו. יש לכך מספר סיבות: ראשית, אין אדם אשר חסין מפשע סייבר – כל אחד יכול ליפול ברשת. זה יכולה להיות חברת ענק, זה יכול להיות עסק קטן וזה יכול להיות גם אדם פרטי. מצד השני – כמעט כל אדם יכול להוות האקר זדוני: פשעי סייבר רבים לא מצריכים ידע טכני רחב ומתאפשרים ע"י שימוש בבינה האנושית ותו לא, מתקפות מסוג זה מכונות מתקפות 'הנדסה חברתית' ובהמשך השיעור ניגע בהן בהרחבה.**

**מילמולי מילים עם חווה צבעוני:**

**במהלך הקורס נחקור, נשחק, נשמע ונמלמל מילים. נחשוב על מילים שמעלות בנו רגשות וכאלה שלא, מילים שנשמעות נכון ומילים שפשוט לא הגיוניות. נחקור את המקור והקשר של מילים מעניינות. נכתוב בכל מיני דרכים ונמציא מילים ושפות חדשות.**